Εύα Αντωνοπούλου

Η Εύα Αντωνοπούλου (Γουέιμουθ Ηνωμένου Βασιλείου, 15 Απριλίου 1977) είναι Ελληνίδα δημοσιογράφος και παρουσιάστρια τηλεοπτικών εκπομπών.

 Πρώτα χρόνια 
Γεννήθηκε στο Γουέιμουθ της Μεγάλης Βρετανίας και σε ηλικία 5 ετών οι γονείς της χώρισαν. Με καταγωγή από το Βαλτεσινίκο Αρκαδίας, τη Μάνη και το Γύθειο, μεγάλωσε στην Θεσσαλονίκη, όπου και μετά το τέλος της δευτεροβάθμιας εκπαίδευσής της, εισήχθη στο Αριστοτέλειο Πανεπιστήμιο και αποφοίτησε από τη Σχολή Νομικών και Οικονομικών Επιστημών.

 Σταδιοδρομία 
Η καριέρα της στη δημοσιογραφία ξεκίνησε ως παρουσιάστρια στο Ωμέγα TV της Θεσσαλονίκης, λίγο πριν τελειώσει τις σπουδές της, όπου είχε πάει σε μια δοκιμαστική ακρόαση και στην συνέχεια άρχισε να παρουσιάζει ένα καθημερινό δίωρο magazino. Στην συνέχεια πήγε στην ΕΡΤ3, όπου και παρουσίασε μια καθημερινή ζωντανή εκπομπή, αλλά επίσης και μια ταξιδιωτική, ταυτόχρονα. Παράλληλα ξεκίνησε και τις ραδιοφωνικές εκπομπές συνεργαζόμενη με τοπικούς σταθμούς της πόλης, όπως το Ράδιο Θεσσαλονίκη 94.5, ο Ερωτικός FM 94.8, ο Orange FM 93.2 (νυν Ελληνικός) και ο Αngel FM 88.9 (νυν Hit Radio).

Όταν μετακόμισε στην Αθήνα ξεκίνησε να δουλεύει στον τηλεοπτικό σταθμό Alpha, έπειτα πήγε στον ΑΝΤ1 και το 2008 μετακόμισε στον ΣΚΑΪ, αρχικά ως παρουσιάστρια της τότε ψυχαγωγικής εκπομπής «Σκάει χαμόγελο» μαζί με την συμπαρουσιάστρια της, Χριστίνα Βίδου.  Υπήρξε συμπαρουσιάστρια της καθημερινής μεσημεριανής εκπομπής «ΣΚΑΪ LIFE» για τρία χρόνια και της βραδινής «42 λεπτά» όπου πήρε συνέντευξη από πολλούς πολιτικούς και σημαντικές προσωπικότητες της Ελλάδας. Υπήρξε απεσταλμένη του σταθμού στο εξωτερικό δυο φορές, η πρώτη ήταν το 2010 όπου επισκέφθηκε την Αϊτή για να καλύψει δημοσιογραφικά τις συνέπειες του καταστροφικού σεισμού και η δεύτερη τον Σεπτέμβριο του 2017 όπου και κάλυψε τις γερμανικές βουλευτικές εκλογές από το Βερολίνο). Από το 2010 άρχισε να αρθρογραφεί σε πολλά γυναικεία έντυπα με έμφαση στα θέματα διατροφής και ευζωίας. Από το 2016 άρχισε να παρουσιάζει το μεσημεριανό δελτίο του ΣΚΑΪ. Τον Μάιο του 2023 λύθηκε το συμβόλαιο της με τον σταθμό. Από τις 4 Σεπτεμβρίου του ίδιου έτους, ανέλαβε την παρουσίαση του κεντρικού δελτίου ειδήσεων του Open.

 Φιλμογραφία 
 Τηλεόραση 
+ Έτος  Τίτλος Προγράμματος Κανάλι Σημειώσεις 1997-1999 Ωμέγα Magazino Ωμέγα TV Υπεύθυνη Προγράμματος 1999-2000 Πρωινό Τετ-α-τετ ΕΤ3 Παρουσιάστρια Χωρίς πυξίδα ΕΤ3 Δημιουργός Προγράμματος 2000-2003 Twist ALPHA Παρουσιάστρια 2003-2004 Η ζωή είναι ωραία ΕΤ3 Υπεύθυνη Προγράμματος 2004-2006 Σε φόρμα ANT1 Παρουσιάστρια 2008-2010 Σκάει χαμόγελο ΣΚΑΪ Παρουσιάστρια 2008-2011 Οι Ειδήσεις του ΣΚΑΪ: Πρωινό Δελτίο ΣΚΑΪ Παρουσιάστρια 2010 Πρώτη Γραμμή ΣΚΑΪ Συμπαρουσιάστρια 2010-2014 ΣΚΑΪ Life / ΣΚΑΪ Live ΣΚΑΪ Παρουσιάστρια 2014-2015 Οι Ειδήσεις του ΣΚΑΪ: Απογευματινό Δελτίο ΣΚΑΪ Παρουσιάστρια 2016 42 λεπτά με την Ε. Αντωνοπούλου ΣΚΑΪ Παρουσιάστρια 2016-2023 Οι Ειδήσεις του ΣΚΑΪ: Μεσημβρινό Δελτίο ΣΚΑΪ Παρουσιάστρια 2020 Εξελίξεις Live ΣΚΑΪ Παρουσιάστρια2023- Open news: Κεντρικό δελτίο OPEN BEYOND Παρουσιάστρια

 Προσωπική ζωή 
Την 1η Αυγούστου του 2013, η Αντωνοπούλου μετά από σχεδόν τέσσερα χρόνια σχέσης, παντρεύτηκε τον Παναγιώτη Αρκουμανέα με πολιτικό γάμο στη Νέα Υόρκη κατά τη διάρκεια επαγγελματικού ταξιδιού στην Αμερική. Τον Νοέμβριο του 2023 ανακοινώθηκε το διαζύγιο τους.

 Παραπομπές 

Κατηγορία:Ελληνίδες τηλεπαρουσιάστριες
Κατηγορία:Ελληνίδες δημοσιογράφοι
Κατηγορία:Απόφοιτοι του Αριστοτελείου Πανεπιστημίου Θεσσαλονίκης